Peregrinatores (Colonia Plimmuta)
Peregrinatores fuerunt primi coloni Coloniae Plimmutae in hodierna Plimmuta Massachusettae sita. Eorum duces ex congregationibus religiosis Dissentorum Anglicorum Brownianorum venerunt, qui saeculo septimo decimo mobilitatem rerum politicarum in Anglia pro tolerantia tranquilla Hollandiae in Nederlandia effugerat. Ei autem, eorum mores et consuetudines culturae amittere nolentes, negotiatoribus Anglicis suaserunt ut ei constitutionem novae coloniae in America Septentrionali sustinerent. Colonia, anno 1620 deducta, altera prosper deductio Anglica fuit (post Iacobopolim Virginiae deductam, anno 1607), et deinde veterrima constitutio Anglica continenter culta in territorio quod ad ultimum Civitates Foederatae Americae factum est. Appetitio libertatis religiosae, quae Peregrinatores impulsit, principale historiae et culturae Civitatum Foederatarum thema factum est. Illo tempore, Europaea Americarum colonizatio non Anglica etiam in Nova Nederlandia, Nova Francia, Essequibense, Brasilia, Barbata, Viceregno Peruviano, et Nova Hispania fiebat.

Etymologia Bradfordiana
Primus usus pilgrims vocabuli Anglici ad significantem vectores in navi Mayflower in Of Plimmoth Plantation ('De Plimmuta deducta'), manuscripto Gulielmi Bradford apparuit; qui, cum narrationem abitus ex Lugduno Batavorum finiret Iulio 1620, Bradford imaginem advenarum et peregrinatorum in Hebraei 11:13–16 in Testamento Vetere dilatavit. Bradford ait:
{| class="wikitable"
!width="350"|Verba Anglica!!width="400"|Verba Latine reddita
|- valign="top"
| 
So they lefte [that] goodly & pleasante citie, which had been ther resting place, nere 12 years; but they knew they were pilgrimes, & looked not much on these things; but lift up their eyes to ye heavens, their dearest cuntrie, and quieted their spirits.
||
Ergo venustam amoenamque discesserunt urbem, quae locus ad quietem eis aptus paene duodecim annos fuerat; sed se esse peregrinatores scientes, non tantum has res aspexerunt, sed caelum ante oculos posuerunt, patriam carissimam, animasque sedaverunt.
|}

Plus quam saeculum et dimidium postquam Bradford hunc locum scripserat, abest exemplum usus vocabuli Pilgrims ('Peregrinatores') ad describendos conditores Plimmutenses, praeter cum scriptor hunc locum Bradfordianum commemorarent. Cum historia Mayflower a Nathaniele Morton (anno 1669) et Cottono Mathero (anno 1702), rerum gestarum scriptoribus enarraretur, ambo locum per paraphrasim abstulerunt, et pilgrims ('peregrinatores'), voce Bradfordiana, usi sunt. Per observantiam Diei Maiorum Plimmutae anno 1793 habitam, Reverendus Chandler Robbins hunc locum coram omnibus recitavit.

Index vectorum in Mayflower
Saxum Plimmutense
Societas Progenierum Mayflower
Supplicatio

Notae

Bibliographia
Bradford, William, et Edward Winslow. 1622, 1865. Mourt's Relation, or Journal of the Plantation at Plymouth. Edidit Henricus Martinus Dexter. Bostoniae: John Kimball Wiggin.
Bradford, William. 1651,  1898.  Bradford's History "Of Plimoth Plantation." Edidit Ted Hildebrandt. Bostoniae:  Wright & Potter Printing Co.
 Brown, Cornelius. 1891. A History of Nottinghamshire. Londinii: Elliot Stock.
 Griffis, William Elliot. 1899. The Pilgrim Press in Leyden. New England Magazine 19(25):559–575
 Matthews, Albert. 1915. The Term Pilgrim Fathers and Early Celebrations of Forefathers' Day. Publications of the Colonial Society of Massachusetts 17:293–391. Bostoniae: Societas ipsa.

Nexus externi

Archivum Peregrinatorum, www.pilgrimarchives.nl.
Ecclesiae Peregrinationis, www.8townsquare.org.
Naves Peregrinatorum ab 1602 ad 1638, www.packrat-pro.com.
Photographemata Novi Eboraci (Lincs - UK) et Monumenti Patrum Peregrinatorum, apud www.fenlandlincs.com.
Pilgrim Hall Museum, www.pilgrimhall.org.
Mayflower Steps.
Admiral MacBride Pub.

Britannica Americarum colonizatio
Colonia Plimmuta
Communio Anglicana
Congregationalismus
Historia Coloniarum Tredecim
Historia Nederlandiae
Puritanismus